Det bliver på udebane i Silkeborg, at AaB indleder kampen for at undgå at rykke ned fra Superligaen. Det ligger fast, efter at kampprogrammet for Superligaens slutspil tirsdag er blevet offentliggjort. AaB kom med søndagens nederlag i Viborg ikke med i top seks, som i mesterskabsspillet skal spille om medaljerne. Nordjyderne er i stedet med i den ene af de to grupper i det såkaldte gruppespil, hvor en nedrykker samt en Europa League-aspirant skal findes. Her er AaB i pulje med Silkeborg, AGF og Viborg, og det er altså Silkeborg, som bliver nordjydernes første modstander. Hele AaB's kampprogram for gruppespillet ser således ud: Silkeborg - AaB AaB - Viborg AaB - AGF AGF - AaB Viborg - AaB AaB - Silkeborg Stillingen i gruppespillet ser således ud før de seks indbyrdes kampe: 1. AaB - 33 point 2. Silkeborg - 30 point 3. AGF - 25 point 4. Viborg - 25 point Hvis AaB slutter i top to i puljen, er de med i kampen om en plads i næste sæsons Europa League. De to hold, der slutter på de nederste pladser i gruppen, skal til gengæld kæmpe for at undgå nedrykning. Der er landskampspause i den kommende weekend, så Superligaen genoptages i den første weekend i april.
AaB kom ikke med i slutspillet om medaljer, og skal derfor i stedet spille for at undgå at rykke ned fra Superligaen. Kampprogrammet for nedrykningsspillet er tirsdag blevet offentliggjort.